- Hindi News
- National
- गुरुद्वारा श्री चोहला साहिब के लिए पैदल संग रवाना, 4 मार्च को पहुंचेगा डेरा बाबा नानक
गुरुद्वारा श्री चोहला साहिब के लिए पैदल संग रवाना, 4 मार्च को पहुंचेगा डेरा बाबा नानक
भास्कर संवाददाता|बुल्लोवाल/उड़मुड़ टांडा
गांवखडियाला सैनियां से डेरा बाबा नानक के लिए पैदल संग बुधवार को बोले सो निहाल, सत श्री अकाल के जयकारों के साथ रवाना हुआ। यह संग 1954 से हर साल 1 मार्च को रवाना होता है। बाबा जोगिंदर सिंह की अगुवाई में रवाना हुआ संग 4 मार्च को डेरा बाबा नानक पहुंचेगा। यहां संगत श्री गुरु नानक देव जी के गुरुद्वारा श्री चोहला साहिब के दर्शन करेगी। यात्रा के दौरान रास्ते में जगह-जगह संगत का स्वागत होगा। लंगर लगाए जाएंगे। संग वाहेगुरु जी का सिमरन करते हुए 4 मार्च की शाम डेरा बाबा नानक पहुंचेगा। करीब 200 किलोमीटर लंबी यात्रा के दौरान संगत रास्ते में पहली रात कोटली जंड, दूसरी गांव हरचोवाल और तीसरी रात गांव घुम्मनां में आराम करेगी।
यात्रा के दौरान रात के समय जिस गांव में संगत ठहरती है। उस गांव के लोग खाने का विशेष प्रबंध करते हैं। लोग संगत को अपने-अपने घर लेजाकर आराम करने की अपील करते हैं और संगत के लिए नए बिस्तर आदि लगवाए जाते हैं। गांव खडियाला सैनियां में श्री गुरुद्वारा सिंह सभा और श्री गुरु हरगोबिंद साहिब जी की चरण छोह प्राप्त गुरुद्वारा पिप्पल साहिब सहित अन्य गुरुद्वारा साहिब हैं। संग के रवाना होने से पहले मंगलवार को श्री गुरुद्वारा साहिबों में रखे गए श्री अखंड पाठ साहिब को भोग डाले गए। अरदास सांझे तौर पर गुरुद्वारा सिंह सभा में की गई।
मेवा मियाणी पत्तन से बेड़ों में सवार होती है संगत
गांवमियाणी के पास पड़ते मियाणी मेवा पत्तन से संग में शामिल संगत दरिया ब्यास को कार करने के लिए बेड़ों पर सवार हो जाती है। संगत को दरिया पार करवाने के लिए खास तौर पर 7-8 बड़े बेड़ों का प्रबंध किया जाता है। इसके अलावा छोटी बेड़ियां भी मौजूद रहती हैं, जिनमें संगत दरिया पार करती है।
कोईभी सरकार नहीं बना सकी पुल
जिसजगह से संगत बेड़ों में सवार होकर दरिया ब्यास पार करती है, वहां संगत को काफी मुश्किलों का सामना करना पड़ता है। संगत की मांग है कि यहां पुल का निर्माण करवाया जाए।
संगत का रास्ते में जगह-जगह लोग स्वागत करते हैं और साथ ही कई जगह तो गांवों के लोग संगत से अपील करते हैं कि संगत उनके खेत से होकर निकले। लोगों का मानना है कि संगत जिस खेत-फसल पर पैर रखती है वहां पैदावार बंपर होती है। संग के साथ रास्ते में कई जगहों पर छोटे-छोटे संग जुड़ते जाते हैं। जैसे-जैसे संगत आगे बढ़ती जाती है तो काफिला बढ़ता जाता है। श्री चोहला साहिब के दर्शन के बाद संगत अपने-अपने तौर पर वाहनों से घरों तक पहुंचती है। संग के रवाना होने से पहले मीरी-पीरी जत्था खडियाला सैनियां और कथावाचक जसविंदर सिंह, अजीत सिंह रजादा पंथक कवीशरी जत्था, भुलाने वाली बीबियों के जत्थे ने कीर्तन कर संगत को सिख इतिहास से जोड़ा।
खडियाला सैनियां में रुके थे श्री गुरु हरगोबिंद साहिब जी
इससंग का कोई लिखित इतिहास नहीं मिलता है, लेकिन बुजुर्गों के अनुसार खडियाला सैनियां में कभी साहिब श्री गुरु हरगोबिंद साहिब जी आए थे। यहां उन्होंने पड़ाव किया था, वहां आज एक भव्य गुरुद्वारा साहिब है। जिस पीपल के पेड़ के साथ गुरु साहिब ने अपना घोड़ा बांधा था, वो आज भी है। गांव के लोग बताते हैं कि उस समय संगत गुरु जी के पास गई और बताया था कि नगर में युवकों की शादी करने में दिक्कतें आती हैं तो गुरु जी ने कहा था कि हर साल संगत डेरा बाबा नानक चल कर जाए तो कोई कठिनाई नहीं आएगी। तब से पथ यात्रा जारी है। यही नहीं इस गांव और आस पड़ोस के गांव के नव-विवाहित युवक यहां एक बार जरूर आते हैं। भले ही वो कहीं विदेश में भी रहते हों। जब किसी दंपति के बेटा होता है तो वो यहां झंडा लेकर आते हैं और उसे पीपल के पेड़ के साथ बांधते हैं।
संगत ने यात्रा शुरू करने से पहले गुरुद्वारा साहिब में अरदास की।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva